**Omke Aldert**

(c) Arjan Hut & Henk Wolf (ferfrysking fan Paul McCartney syn [Uncle Albert](http://www.lyricsfreak.com/p/paul+mccartney/uncle+albertadmiral+halsey_20105860.html))

Wy ha sleau west, omke Aldert

Wy ha sleau west, mar we hien’ gâns by de ein

Wy ha sleau west, omke Aldert

Mar wy ha it nêst beskiten

En de kop stiet ús op rein

Wy ha sleau west mar jo hien’ ús ek net be-steld

Wy ha sleau west, omke Aldert

 Mar mocht der ris wat wêze

O, dan belje we jo grif

Wy ha sleau west, omke Aldert

Mar we wiene mei gjin iene moer besteld

Wy ha sleau west, omke Aldert

Mar de tsjettel hinget oer

En de earte moat noch teld

Uh-uh-uh-uh-uh-uh-uh-uh, Doo-uh-uh-uh-uh-uh-uh-uh-uh, Uh-uh -

Fûstkje oer it wetter, fûstkje mei de loft

Fûstkje oer it wetter, fûstkje mei de loft

Korporaal Joke brocht it my oer

Se hie wat romte noadich of se kaam de see net oer

Ik naam it yn my op en de tsjettel fan it fjoer

En in bokkepoat

Ik wist net wêr’t it hinne moast,

Dat dan mar yn ‘e poat, no sa

Fûstkje oer it wetter, fûstkje mei de loft

Fûstkje oer it wetter, fûstkje mei de loft

Ta de doar út, fan ‘e pôle, fan it stee

Nei de heide, nei de see

Ta de doar út, fan it stee

Ta de doar út, fan ‘e pôle, fan it stee

Nei de heide, nei de see

Ta de doar út, fan it stee

Fûstkje oer it wetter, fûstkje mei de loft

Fûstkje oer it wetter, fûstkje mei de loft

**Prikjetee**

(c) Arjan Hut & Henk Wolf (ferfrysking fan Paul McCartney syn [English Tea](http://www.oldielyrics.com/lyrics/paul_mccartney/english_tea.html))

Dûk ris yn ‘e ûnderwâl

Middenmangst de hûnbeistâl

Doch ris mâl

‘k lis der al

Prate wy in pypfol

Noflik mei de skonken bleat

En de fuotten yn ‘e sleat

Prikjetee

Haw ik ree

Dizze freedtemoarne

Kilometers fryske greiden

Rôlje út ‘e hikkedaam

En om wat we hjir beprate

Gnize eike, raam en laam

Kilometers fryske greiden

Rôlje út ‘e hikkedaam

En om wat we hjir beprate

Gnize eike, raam en laam

Ik sil earst noch yn it reid

En ferstek dêr fluch de geit

Nei de tiid

O sa swiid

Prate wy in pypfol

Kilometers fryske greiden

Rôlje út ‘e hikkedaam

En om wat we hjir beprate

Gnize eike, raam en laam

De lawei is krekt omheech

Even pypskoft, net sa dreech

Prikjetee

Haw ik ree

Dizze freedtemoarne

**It is foarbij**

(ferfrysking fan The Wise Guys harren [Nein nein nein](http://www.farsk.nl/oerset/2006/66wiseguyswolf.htm))

't is foarbij

't is no dien mei ús frijerij

dit wurdt doch inkeld mar lijerij

sij past echt, nee echt net bij mij

ik wit noch heel presys: ik lei

oan it strân op in sinneskyndei

it wie by Goedereede, ik wie heel tefreden

oant sij goeie tsjin my sei

ik boarte mei har yn it wetter

en sij waard wiet fan dat gespetter

se die har T-shirt út en ik joech har in tút

myn kop gong op 'e kletter

ik sei tsjin har: bliuw doch bij mij

leave skat, wêr komsto wei?

har antwurd martele my geastlik:

"Hast út Fryslân, mar dan wat fierder eastlik"

't is foarbij

't is no dien mei ús frijerij

ik waard fuort bleek om it kin

't wie gjin frou, mar in Grinslannerin

ik ha besocht om net te koarjen

of har fol wearze oan te stoarjen

besocht de heale nacht oant hast in oer' as acht

om myn fetsoen noch te bewarjen

ik song foar har in leafdeswize

sij prate oer de Olde Grize

ik naam har mei yn 't loofhout, en sij dreamde fan Hooghoudt

en Usquert yn 'e dize

doe rôp ik út: ik moat hjirwei

en ik gean net mei dy mei

ik wol bêst oeral hinne foar in froumins

mar alles hat sa syn grins

't is foarbij

't is no dien mei ús frijerij

dit wurdt doch inkeld mar lijerij

do past echt, nee echt net bij mij

se wie in skepsel mei it oansjen fan in frou

mar dat oansjen dat wie nep

en har masker dat foel ou!

se gûlde en se rôp:

"do hoechst net nei mij, ik kom wol bij dij.

en dan sykje wy tegearre in flet,

bygelyks yn Lelystêd."

"Yn Lelystêd!?!"

't is foarbij

't is no dien mei ús frijerij

ik waard fuort bleek om it kin

't wie gjin frou, mar in Grinslannerin

't is foarbij

't is no dien mei ús frijerij

dit wurdt doch inkeld mar lijerij

do past echt, nee echt net bij mij

**De nacht is hjoed drôvich fergien**

(ferfrysking fan: [Adé zur guten Nacht](http://ingeb.org/Lieder/adezurgu.html))

De nacht is hjoed drôvich fergien, do hast my te witten dien dat ik moat by dy wei. By 't simmer, doe dronken wy mie, by 't winter, doe foel hjir de snie foar ús tegearre. By 't simmer, doe dronken wy mie, by 't winter, doe foel hjir de snie foar ús tegearre.

No treurje gea en hear dêr't ik mannich tûzen kear it paad ha begongele. Ik ha stees dyn skientme wer socht, dy hat my ta'n leavjen brocht mei writend ferlangjen. Ik ha stees dyn skientme wer socht, dy hat my ta'n leavjen brocht mei writend ferlangjen.

Dêr skolpert de kleare stream wol ûnder de linebeam dêr't gauris wy sieten. Hoe mannich in simmerdei, dyn herte by mines dêr lei, is dy fergetten. Hoe mannich in simmerdei, dyn herte by mines dêr lei, is dy fergetten.

De famkes fan ús wrâld, dy binne wreed en kâld yn de leafde. De nacht is hjoed drôvich fergien, do hast my te witten dien dat ik moat by dy wei. De nacht is hjoed drôvich fergien, do hast my te witten dien dat ik moat by dy wei.

**Dy't nea ris fan in slokje priuwt**

(ferfrysking fan: [Wer niemals einen Rausch gehabt](http://www.musicanet.org/robokopp/Lieder/werniema.html))

Dy't nea ris fan in slokje priuwt, dat is in rare snaak, jûchee! dat is in rare snaak. En dy't dan by ien romer bliuwt fersleauket slim syn taak, jûchee! fersleauket slim syn taak  Want mei it nimmen fan in slok fergruttet men jins libbenslok, fergruttet men jins libbenslok

Mar te stoef drinken is net goed. In flesfol wyn de man, jûchee! in flesfol wyn de man, dan hinget op ien ear de hoed, by trij'fearnsmingel wan, jûchee! by trij'fearnsmingel wan. Dan hat men krekt de heurichheid, de kleurichheid en fleurichheid, dan hat men krekt de fleurichheid!

En elke drinker, priizj' syn lok dy't yn de dronken steat, jûchee! dy't yn de dronken steat al rêd it swiere libbensjok en wurkeldei fergeat, jûchee! en wurkeldei fergeat. Dy't dy net ha wol, bearenburch, dy is de namme 'mins' net wur'ch, dy is de namme 'mins' net wur'ch.

Dus drink ik mei in fleurich sin wat yn myn romer is, jûchee! wat yn myn romer is, oant dat ik foar De Meander bin en yn de ierde lis, jûchee! en yn de ierde lis. Salang as ik net hinnegean, dan lit ik ek de drank net stean, dan lit ik ek de drank net stean.

**De linebeam**

(ferfrysking fan: [Am Brunnen vor dem Tore](http://ingeb.org/Lieder/AmBrunne.html)  - [beharkje de wize](http://www.oberschlesien-aktuell.de/volkslieder/01flash/ambrunnenvor.htm))

De saad hjir yn 'e buorren leit ûnd'r in linebeam. En yn syn skaad dêr dreamde ik mannich swiete dream. Ik snie gâns leave wurden yn 't libben linehout. Ja, al myn lok en lijen haw ik him tabetroud.

Hjoed yn 't nachtlik tsjuster - om fierrens teach myn paad - gong ik mei sletten eagen, bylâns de beam en saad. Mar de blêden reaunten, as rôpen se oan my: "It lok dêr'tsto om sikest, dat leit hjir ree foar dy."

De noarderwyn dy âlet en bliest my sawat om. Myn hoed dy hat er meitaakt, mar 'k sjoch net efterom. Ik hear noch jimmer reauntsjen, al ha 'k ek oeren rûn. It is in kleare tynge: "Dyn lok hiest dêr ek fûn."

**Sinneskyn op sneon en snein**

(ferfrysking fan [Wochenend und Sonnenschein](http://ingeb.org/Lieder/wochenen.html))

Sinneskyn op sneon en snein,

Wy bin' tegearre 't bosk yn tein.

No is myn gelok folslein,

Sinneskyn op sneon en snein!

Gjin auto of fyts komt foarby. Ik bin hjir allinnich mei dy!

It is in moaie simmerdei,

God sjocht diskreet yn oarewei.

Hy skinkt foar ús gelok optein

Sinneskyn op sneon en snein.

Op seis dagen silsto wurkje,

En dy sneins te rêsten jaan

Seit de bibel,

Mar wy hawwe

Ek de sânde dei wat te dwaan.